**Návrh zmluvy**

**o poskytnutí finančných prostriedkov na mzdy a prevádzku**

uzatvorená podľa § 6 ods. 12 písm. b) a § 9aa zák. č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

(ďalej len „zmluva“)

**Článok I.Zmluvné strany:**

**Poskytovateľ:**  **Mesto Námestovo** Meno a priezvisko štatutárneho orgánu: Ing. Ján Kadera, primátor mesta Sídlo: Cyrila a Metoda 329/6, 029 01 Námestovo IČO: 00 314 676 DIČ: 2020571707 Názov účtu: Mesto Námestovo IBAN: SK26 5600 0000 0040 0101 4007

( ďalej tiež len ako „ **poskytovateľ** “ )

**Prijímateľ: Detské centrum Žabka, o.z.**  Meno a priezvisko štatutárneho orgánu: Mária Jančová Sídlo: Okružná 949, 029 01 Námestovo IČO: 42 389 143 DIČ: 2024139766 Bank. spojenie: Tatra banka, a. s. IBAN: SK44 1100 0000 0029 4446 0417

( ďalej tiež len ako „ **prijímateľ** “ )

Poskytovateľ a prijímateľ (ďalej tiež len ako „ **zmluvné strany** ")

**Článok II.**

**Predmet a účel zmluvy**

1. Predmetom tejto zmluvy je úprava zmluvných podmienok, práv a povinností zmluvných strán pri poskytnutí finančných prostriedkov na mzdy a prevádzku pre školu:

**Súkromná materská škola Žabka,** Okružná 949, Námestovo.

1. Poskytovateľ poskytne prijímateľovi sumu **vo výške 8785 EUR** ( slovom: osemtisícsedemstoosemdesiatpäť Eur), ktorá je určená súčinom výšky aktuálneho jednotkového koeficientu na rok 2025, príslušným koeficientom z nariadenia vlády č. 668/2004 a počtom detí z výkazu V 40-01 podľa stavu k 15. septembru 2024.
2. Prijímateľ sa zaväzuje použiť tieto finančné prostriedky efektívne a hospodárne, bude viesť o príjmoch a výdavkoch účtovné záznamy v rozsahu a spôsobom ustanoveným platným právnym predpisom.

**Článok III.**

**Spôsob poskytnutia finančných prostriedkov**

1. Finančné prostriedky sa poskytujú na obdobie január – december 2025 a je možné ich použiť do 31. 12. 2025.
2. Poskytovateľ poskytne prijímateľovi finančné prostriedky na jeho bankový účet uvedený v záhlaví tejto zmluvy vo výške 1/12 zo sumy podľa článku 2 ods. 2 zmluvy do 20. kalendárneho dňa v príslušnom mesiaci.

**Článok IV.**

**Práva a povinnosti zmluvných strán**

1. Prijímateľ poskytne údaje podľa ktorých poskytovateľ poskytne finančné prostriedky na mzdy a prevádzku najneskôr do 25. septembra príslušného kalendárneho roka.
2. Prijímateľ je povinný predložiť poskytovateľovi najneskôr do 30 dní od zániku tejto zmluvy vyúčtovanie prijatých finančných prostriedkov na mzdy a prevádzku.
3. Zmluvné strany sa dohodli, že prijímateľ je povinný najneskôr do 30 dní po zániku zmluvy, vrátiť na účet poskytovateľa všetky finančné prostriedky, ktoré neboli použité prijímateľom na mzdy a prevádzku podľa tejto zmluvy.
4. Práva a povinnosti zmluvných strán, ktoré nie sú upravené v tejto zmluve, sa riadia príslušnými ustanoveniami zák. č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zák. č. 597/2003 Z.z. o financovaní základných škôl, stredných škôl a školských zariadení v znení neskorších predpisov a ostatnými všeobecne záväznými právnymi predpismi platnými na území Slovenskej republiky.

**Článok V.**

**Doba trvania zmluvy**

1. Zmluva sa uzatvára na dobu určitú, počnúc dňom jej účinnosti do 31. 12. 2025.

**Článok VI.**

**Kontrola poskytnutých finančných prostriedkov**

1. Poskytovateľ je oprávnený vykonávať kontrolu údajov poskytnutých prijímateľom pri poskytovaní finančných prostriedkov podľa tejto zmluvy.
2. Poskytovateľ je oprávnený vykonávať finančnú kontrolu na úseku hospodárenia s finančnými prostriedkami poskytnutými podľa tejto zmluvy a kontrolovať efektívnosť a účelnosť ich využitia.
3. Prijímateľ je povinný umožniť poskytovateľovi kontrolu hospodárenia s finančnými prostriedkami poskytnutými podľa tejto zmluvy, najmä umožniť kontrolu efektívnosti a účelnosti ich použitia.
4. Prijímateľ je povinný ku kontrole predložiť poskytovateľovi originály všetkých dokladov týkajúcich sa použitia poskytnutých finančných prostriedkov.

**Článok VII.**

**Záverečné ustanovenia**

1. Návrh obsahu tejto zmluvy bol zverejnený na úradnej tabuli a webovom sídle poskytovateľa najmenej 15 dní pred jej uzatvorením.
2. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia.
3. Zmluvu je možné doplniť alebo zmeniť po vzájomnej dohode zmluvných strán, a to len vo forme písomných a riadne očíslovaných dodatkov.
4. Zmluva je vyhotovená v dvoch rovnopisoch, pričom jeden (1) rovnopis je určený pre poskytovateľa a jeden (1) pre prijímateľa.
5. Zmluvné strany vyhlasujú, že ich spôsobilosť a voľnosť uzavrieť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená. Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju vo vlastnom mene podpisujú.

V Námestove dňa ..................................... V .................................... dňa ....................

**............................................... ............................................**

Poskytovateľ Prijímateľ